text: Tanja pihtis, et närveeris enne esinemist kõvasti. «Eks ma pabistasin täna lavale minnes, olin endiselt valuvaigistite peal ega teadnud, kas närv roiete vahel vastu peab,» viitas ta mõni nädal tagasi saadud traumale. «Täna hommikul (üleeile – toim) ärkasin mõttega, et võiks parema jalaga voodist välja astuda,» viskab Tanja nalja. «Õnneks midagi pooleks ei läinud, maha ei kukkunud, mikker püsis käes ja miski ei läinud puruks,» jäi ta oma esinemisega rahule, kuid lisas, et perfektsionistina soovinuks ta, et etteaste läinuks veel paremini.